Грунвальдзкая бітва. 600 год (манэта)

«**Памятная манэта Грунвальдзкая бітва. 600 год**» — беларуская юбілейная манэта Нацыянальнага Банку Беларусі, уведзеная ў абарачэньне 7 красавіка 2010 году. Манэта выбітая з золата — наміналам 50 і 20 рублёў, срэбра — наміналам 20 рублёў і медна-нікелевага сплаву — 1 рубель.

## Наміналы
### Залатыя
#### 50 рублёў
* проба золата: 900
* вага манэты: 8.64 г
* вага чыстага золата: 7.78 г
* дыямэтар: 22 мм
* якасьць: «пруф»
* наклад: 500 асобнікаў
* кошт продажу ў НББ — 1 199 400 руб. без футляру

#### 20 рублёў
* проба золата: 900
* вага манэты: 5.76 г
* вага чыстага золата: 5.18 г
* дыямэтар: 19.8 мм
* якасьць: «пруф»
* наклад: 500 асобнікаў
* кошт продажу ў НББ — 814 900 руб. у футляры

### Срэбраная
* проба срэбра: 925
* намінал: 20 рублёў
* вага манэты: 33.62 г
* вага чыстага срэбра: 31.1 г
* дыямэтар: 38.61 мм
* якасьць: «пруф»
* наклад: 2500 ас.
* кошт продажу ў НББ — 99 000 руб. (без футляру), 109 470 руб. (у футляры)

### Медна-нікелевая
* намінал: 1 рубель
* вага манэты: 15.5 г
* дыямэтар: 33 мм
* якасьць: «пруф-лайк»
* наклад: 3000 ас.
* кошт продажу ў НББ — 15 000 руб. (бяз футляру)

## Апісаньне
Манэта мае выгляд квадрату; рант манэты мае рыфленьне. 
* **[[Авэрс]]**: залатой манэты наміналам 50 рублёў, срэбнай і медна-нікелевай манэтаў разьмешчаны: уверсе — рэльефная выява Дзяржаўнага герба Рэспублікі Беларусь; у цэнтры — стылізаваны відарыс мяча, які па абрысе нагадвае чалавека: на залатой манэце — на фоне патрэсканай зямлі, на срэбнай і медна-нікелевай манэтах — на фоне кальчугі; па крузе надпісы: у верхняй частцы — РЭСПУБЛІКА БЕЛАРУСЬ, у ніжняй — 50 РУБЛЁЎ (на залатой), 20 РУБЛЁЎ (на срэбнай) і 1 РУБЕЛЬ (на медна-нікелевай), проба сплаву (на залатой і срэбнай) і год выпуску манэтаў у абарачэньне.

На залатой манэце наміналам 20 рублёў разьмешчаны: уверсе — рэльефная выява Дзяржаўнага герба Рэспублікі Беларусь; у цэнтры ў абрамленьні вянка з дубовых лістоў — выявы двух гатычных мячоў; надпісы: у верхняй частцы па крузе — РЭСПУБЛІКА БЕЛАРУСЬ, у ніжняй — 20 РУБЛЁЎ, год выпуску манэты ў абарачэньне і проба сплаву.

* **[[Рэвэрс (нумізматыка)|Рэвэрс]]**: разьмешчана стылізаваная пячатка ў выглядзе адбітка вялікага пальца, у структуры якога бачны надпісы: ГРУНВАЛЬДСКАЯ БІТВА і дата бітвы — 15.07.1410.

На залатой манэце наміналам 20 рублёў разьмешчаны: у цэнтральнай частцы — выява чашы, увянчанай дубовымі лістамі, як умяшчальнік пакуты ад перажытай вайны, і дзесяць крыжападобных пірамідальных выступаў як памяць пра загінуўшых у Вялікай вайне; па крузе надпісы: у верхняй частцы — ГРУНВАЛЬДСКАЯ БІТВА, у ніжняй — 600 ГОД.

## Дызайн
* Аксана Навасёлава (акрамя дызайну залатой манэты вартасьцю 20 рублёў)
* В. Лукашык (дызайн залатой манэты вартасьцю 20 рублёў)
* А. Яцук (дызайн залатой манэты вартасьцю 20 рублёў)
* Сьвятлана Заськевіч (дызайн залатой манэты вартасьцю 20 рублёў)

## Мынца
* ЗАТ «Летувіская мынца», Вільня.

## Прапанова ТБМ
Ідэю выбіць манэту Нацыянальнаму банку РБ праванавала 15 лютага 2010 году ТБМ, зьвярнуўшыся з адпаведным лістом. У адказе 26 сакавіка начальнік галоўнага кіраваньня эмісійна-касавых апэрацыяў Нацбанку Ўладзімер Сокал паведаміў, што прапанова ТБМ падтрымана на паседжаньні стала дзеючай рабочай групы па выпуску памятных манэтаў.

## Крыніцы

## Вонкавыя спасылкі
* Нацыянальны банк Рэспублікі Беларусь

Катэгорыя:Беларускія манэты
Катэгорыя:Грунвальдзкая бітва
Катэгорыя:Зьявіліся ў 2010 годзе